

 **REPUBLIKA HRVATSKA**

 **GRAD ZAGREB**

**GRADSKI URED ZA OBNOVU, IZGRADNJU,**

**PROSTORNO UREĐENJE, GRADITELJSTVO,**

 **I KOMUNALNE POSLOVE**

 **Sektor za komunalno i prometno redarstvo**

 **Odjel komunalnog redarstva, Sigetje 2**

**KLASA: UP/I-363-04/19-16/120**

**URBROJ: 251-10-72-6/017-23-12**

**Zagreb, 30.8.2023.**

Komunalni redar Gradskog ureda za obnovu, izgradnju, prostorno uređenje, graditeljstvo i komunalne poslove, Sektora za komunalno i prometno redarstvo, Odjela komunalnog redarstva Grada Zagreba ( OIB: 61817894937 ), rješavajući po službenoj dužnosti u predmetu uklanjanje ruševine zgrade na k.č.br. 56, k.o. Peščenica, u Zagrebu, Josipovačka 3, nepoznatog nasljednika iza pokojnog Habjanec Ivana, Josipovačka 3, OIB 72650403342 ), temeljem članka 34. stavka 3. Zakona o općem upravnom postupku ( Narodne novine broj: 47/09 i 110/2021 ), donosi

Z A K L J U Č A K

1. Nepoznatom vlasniku, nasljedniku iza pokojnog Habjanec Ivana, Josipovačka 3, određuje se odvjetnica Almasa Filipović, Zagreb, Vodnikova 19, odvjetnička iskaznica broj 3185 ( OIB: OIB:84808184973), za privremenog zastupnika.

2. Privremeni zastupnik zastupat će nepoznatog vlasnika u postupku uklanjanja ruševine zgrade na k.č.br. 56, k.o. Peščenica, u Zagrebu, Josipovačka 3, dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Očevidom dana 6.7.2019. u 13,15 sati, utvrđeno je da se na k.č.br. 56, k.o. Peščenica, u Zagrebu, Josipovačka 3, nalazi ruševina zgrade, prizemnica, prema posjedovnom listu broj: 1593, k.o. Peščenica, površine 94 m2, oštećenih zidova izgrađenih od cigle, oštećenog pokrova i krovne konstrukcije.

Ponovnom kontrolom dana 21.1.2023, godine, utvrđeno je da je zgrada u još ruševnijem stanju nego prilikom prve kontrole.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Iz ZK uloška broj: 20491, k.o. Grad Zagreb, kao ni iz dopisa Gradskog ureda za upravljanje imovinom grada KLASA: 944-01/22-01/853 od 9.1.2023. godine, nije bilo moguće utvrditi vlasnika zemljišta na kome se zgrade nalaze.

Uvidom u Izvod iz posjedovnog lista: 1593, katastarska općina: Peščenica utvrđeno je da je Habjanec Ivan, Josipovačka 3, OIB 72650403342, Zagreb, vanknjižni vlasnik zemljišta na kome se zgrada nalazi.

Uvidom u dopis MUP-a KLASA: 220-01/23-02/991 od 13.2.2023. godine, utvrđeno je da je Ivan Habijanec imao prijavljeno prebivalište na adresi Josipovačka 3, do 7.4.2004. godine, kada je odjavljen s navedene adrese zbog smrti. Također je utvrđeno da na adresi Josipovačka 3, u Zagrebu, nije bilo evidentiranih prijava prebivališta/boravišta unatrag pet godina.

Na zahtjev ovog Ureda tvrtka INSTO CENTAR d.o.o., Zagreb, Vladimira Varićaka 4, Anđelko Vujeva dipl.ing.građ., stalni sudski vještak za graditeljstvo i procjenitelj nekretnina, dostavila je STRUČNO MIŠLJENJE SUDSKOG VJEŠTAKA O STANJU RUŠEVNOSTI ZGRADE na k.č.br. 56, k.o. Peščenica, u Zagrebu, Josipovačka 3, nepoznatog vlasnika, u kome se navodi:

Temeljem uvida u zatečeno stanje koje je nastalo opažanjem dostupnih sklopova zgrada i kako sam naprijed naveo zaključujem da je zgrada izgubila svoja svojstva za koju je bila namijenjene zbog nedostataka u građevinskim sklopovima uslijed trošnosti, starosti i neodržavanja i u zatečenom stanju nije prikladna za uporabnu sukladno svojoj osnovnoj namjeni i predstavlja opasnost za život i zdravlje ljudi te dajem mišljenje:

"MIŠLJENJA SAM DA KUĆA ZBOG IZGUBLJENIH SVOJSTAVA NIJE PRIKLADNA ZA UPORABU SUKLADNO SVOJOJ NAMJENI ČIME SU SE STEKLI UVJETE ZA UKLANJANJE - RUŠENJE".

Uvidom u evidenciju MINISTARSTVA FINANCIJA utvrđeno je da iza pokojnog Ivana Habijaneca ne postoji Rješenje o nasljeđivanju.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 3. Zakona o općem upravnom postupku propisano je kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

S obzirom da se ne može utvrditi nasljednik iza pokojnog Habjanec Ivana, a radi se o ruševini zgrade koju je potrebno hitno ukloniti, sukladno članku 34. stavku 3. Zakona o općem upravnom postupku riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku i Zakona o izmjenama i dopuni zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

 KOMUNALNI REDAR

 Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.